Călăraşi
Store norske leksikon,Geografi,Verdens geografi,Europa,Romanias geografi
Călărași er en by i Romania, Valakia, ved en arm av Donau (Borcea), 100 km øst for Bucureşti. Byen ligger 13 meter over havet og har 74 700 innbyggere (2020).
Călăraşi har en elvehavn, verksted-, næringsmiddel- og papirindustri. Fra 1970-årene ble et av landets største stålverk, Siderca, bygd opp i byen. En av spesialitetene var produksjon av jernbaneskinner, med Sovjetunionen som et viktig eksportmarked. Etter kommunistregimets fall i 1989, da 6500 arbeidet i bedriften, ble den flere ganger forsøkt privatisert. Etter en rekke innskrenkninger opphørte driften etter 2014.Fra et ferjeleie noen kilometer utenfor byen er det bilferjeforbindelse over Donau til Silistra i Bulgaria. Ferjeleiet i Silistra ligger på en smal landstripe som tilhører Romania i utkanten av Silistra, slik at man også kan bruke ferjeforbindelsen til å komme til den rumenske svartehavskysten uten å reise innom Bulgaria. Det meste av trafikken er likevel lastebiltrafikk til og fra Bulgaria.Byen ble omtalt første gang i 1593. Les mer i Store norske leksikon Romanias geografi Romanias historie Romanias befolkning